《芝云堂》
元代·周砥

芝云主人绝萧散，燕坐草堂门不扃。
古鼎隔帘香袅袅，新篁拂几玉亭亭。
十年苦思耽诗卷，三日清斋写道经。
邀我醉眠书画舫，月明吹笛看云汀。

作者简介：元末平江路吴县人，寓居无锡，字履道。博学工文辞。兵乱避地，至宜兴，居马治家。与治善者多置酒招饮，厌之，一夕留书别治，夜半遁去。归里，与高启、杨维桢等交往。书画益工。后游会稽，死于兵乱。有《荆南唱和集》。